Першае, што можна сказаць пра намесніка дырэктара па вучэбнай рабоце сталічнай сярэдняй школы № 165, настаўніка-метадыста, нязменнага кіраўніка гарадской школы маладых настаўнікаў Ніну Дзмітрыеўну Хацян, — чалавек знаходзіцца і адчувае сябе ў прафесіі на сваім месцы. За плячыма 37 гадоў педагагічнага стажу, а вочы гараць такім жа маладым і прагным да ўсяго новага агнём, што глянеш — і сам натхняешся яе ідэямі і планамі.